ZBRAJANJE VEKTORA

Vektore možemo zbrajati koristeći jedno od sljedeća dva pravila:

* Trebamo nacrtati vektore tako da jedan počinje u završnoj točki drugog, odnosno da se nadovezuju. Zbroj takva dva vektora je vektor koji počinje u početnoj točki prvog vektora, a završava u završnoj točki drugog vektora. Ovakvo zbrajanje vektora naziva se zbrajanje vektora po pravilu trokuta. Pogledajmo sliku:



Na slici su 2 vektora AB i BC. Vektor BC počinje u završnoj točki vektora AB.

AB + BC = AC

* Trebamo nacrtati vektore da počinju u istoj točki. Postupak opisujemo prateći sliku:



Vektor **b** treba prenijeti u točku B tako da je **b** = BC. Sada po pravilu trokuta vrijedi

 a + b = AB + BC = AC.

Uočimo da smo zbrajajući vektore koji imaju zajedničku početnu točku, nadopunili početnu sliku do paralelograma ABCD. Takav postupak zovemo zbrajanje vektora po pravilu paralelograma.

ZADATAK:

Odredite zbroj vektora sa slike primjenjujući pravilo trokuta i pravilo paralelograma.



**Pravilo trokuta**

Vektore nacrtamo tako da se vektor  **b** nadovezuje na vektor **a** .

Prenesemo **a** u točku **A**  tako da bude a = AB ,

prenesemo **b** u točku **B** tako da bude b = BC

Tako je AC = a + b



**Pravilo palalelograma**

Nacrtamo vektore sa zajedničkom početnom točkom A tako da bude a = AB i b = AD pri čemu je ABCD paralelogram.

Tada je AC = a + b

